סיפור מכור

סיפור מכור הוא אלבום הבכורה של הזמרת הישראלית מאיה בוסקילה. האלבום יצא לאור ב-8 באפריל 2004, תחת חסותה של חברת התקליטים הד ארצי. מתוך אלבום יצאו חמישה סינגלים; "יש בליבי כינור", "סיפור מכור", "הלב", "זה רק בינינו" ו"כשאתה נשבר". לשלושה סינגלים מתוך חמישה יצאו קליפים שהועלו ליוטיוב. סיפור מכור נחשב לאלבום הבכורה הישראלי השלישי הנמכר ביותר בכל הזמנים. בין כותבי מפיקי ומלחיני השירים באלבום ניתן למנות את: עידן רייכל, צביקה פיק, פבלו רוזנברג, ארקדי דוכין, אהוד מנור ומאיה בוסקילה עצמה, שכתבה בעצמה שלושה שירים, והשתתפה בכתיבת שניים נוספים. מאיה בוסקילה התחילה את הקריירה המוזיקלית שלה כזמרת בלהקת חתונות אותה הכירו בארץ ומחוצה לה. כמה שנים לפני כן, חתמה בוסקילה על חוזה הקלטות עם "הליקון" אך החוזה נגנז. היא המשיכה להופיע באירועים שונים, ובאחת מתוך ההופעות שלה ב"קפה הבימה", נכחו רוברטו בן-שושן ואיש העסקים אייל מלול, והחליטו להשקיע בה. מיד לאחר מכן, התחילו להקליט את האלבום. ראשית כל, הוציאה בוסקילה את סינגל הבכורה שלה "יש בליבי כינור". השיר זכה להצלחה רבה בארץ, ולאחר מכן הוציאה ארבעה סינגלים נוספים שהובילו לפריצתה. הסינגל השלישי "הלב", כבש את רוב צמרות מצעדי הפזמונים בישראל, ואף היה לאחד מן השירים המצליחים ביותר בישראל בעשור הראשון של המאה ה-21. בזכות הצלחתם של הסינגלים זכתה בוסקילה בשנת 2004 בתואר "זמרת השנה" מטעם גלגלצ ורשת ג'. האלבום יצא לאור באפריל 2004, ושלושה שבועות לאחר צאתו הוכרז כאלבום זהב, על סך מכירות של למעלה מ-20,000 עותקים. לכבוד המאורע ארגנו מנהליה של בוסקילה אירוע במועדון בתל אביב, שם נכחו ידוענים רבים ביניהם: אייל גולן, אגם רודברג, מושיק עפיה, טל מוסרי ועוד. בשנת 2008, נודע כי האלבום נמכר בישראל בסדר גודל של למעלה מ-80,000 עותקים, מה שהופך אותו לאלבום הבכורה ה-3 הנמכר ביותר בכל הזמנים בישראל. "יש בליבי כינור" - יצא לאור בנובמבר 2003, כסינגל הראשון מתוך האלבום וכסינגל הבכורה של בוסקילה. השיר נכתב על ידי נורית בת-שחר צפריר והולחן על ידי עידן רייכל. השיר הגיע בשיאו אל המקום ה-10 במצעד של רשת ג', והפך לראשון של בוסקילה שעשה זאת. הווידאו קליפ הרשמי של השיר הועלה ליוטיוב בשנת 2010, ובו ניתן לראות את בוסקילה כשהיא שרה אל תוך מיקרופון, ובמהלכו סצנות שונות. "סיפור מכור" - יצא לאור בינואר 2004, כסינגל השני מתוך האלבום. השיר נכתב על ידי ירון כהן, והוא שיר הנושא של האלבום. בשיאו הגיע אל המקום ה-10 במצעד של רשת ג', ואף נכנס אל המקום ה-8 במצעד השנתי של רשת ג'. לשיר יצאה גרסה מחודשת אותה שרה בוסקילה ביחד עם אייל גולן. הקליפ של השיר הוא מעין הופעה אותה העלתה בוסקילה לערוץ היוטיוב שלה בשנת 2014. "הלב" - יצא לאור במרץ 2004, כסינגל השלישי מתוך האלבום. השיר נכתב על ידי מירית שם אור והולחן על ידי צביקה פיק. השיר כבש את רוב צמרות מצעדי הפזמונים בישראל, ואף היה לאחד מן השירים המצליחים ביותר בישראל בעשור הראשון של המאה ה-21. בנוסף לכך, היה השיר לאחד מן השירים הבודדים בהיסטוריה שהצליחו לשהות קרוב ל-20 שבועות במצעד של רשת ג'. בסך הכל שהה השיר בפסגת המצעד במשך חמישה שבועות. "זה רק בינינו" - יצא לאור ביוני 2004, כסינגל הרביעי מתוך האלבום. נכתב והולחן על ידי אבי מסיקה ומאיה בוסקילה. השיר הצליח לשחזר את הצלחת הסינגל השלישי "הלב", וכבש גם כן את פסגת המצעד של רשת ג', והפך לשני של בוסקילה שעשה זאת. "כשאתה נשבר" יצא לאור באוקטובר 2004, כסינגל החמישי והאחרון מתוך האלבום. השיר נכתב על ידי אהוד מנור והולחן על ידי פבלו רוזנברג. בשיאו הגיע אל המקום ה-7 במצעד של רשת ג'. הקליפ של השיר הועלה לערוץ היוטיוב של בוסקילה בשנת 2014. "הלב" "סיפור מכור" "הדלקת כוכב" "איתך" "נשמה שלי" "כשאתה נשבר" "זה רק בינינו" "באהבה" "הנשיקה הראשונה" "יש בליבי כינור" עבודים: יעקב למאי קלידים: עמית הראל, יעקב למאי תופים: אשר פדי בס גיטרה: אבי יפרח גיטרות: אבי סינגולדה גיטרה סולו: יהודה קיסר, אריק כהן דרבוקה: רוני דדון כלי הקשה: אורן בלבן, יהודה תמיר סקסופון: ניצן עין הבר דודוק: אמיר גבירצמן כינור: ילמז טשצישמה קולות: יהודה תמיר, מאיה אברהם מידע על האלבום סיפור מכור באתר AllMusic "סיפור מכור - מוזיקה נטו". מוזיקה נטו. אורכב מ-המקור ב-2018-08-11. נבדק ב-2018-08-10. "פורטל המוזיקה הגדול של ישראל | mako מוזיקה". mako. נבדק ב-2018-08-10. Maya Buskila (2014-02-23), מאיה בוסקילה - סיפור מכור - הקליפ הרשמי! Maya Buskila - Sipur Machur, נבדק ב-2018-08-10 Maya Buskila (2014-02-23), מאיה בוסקילה - כשאתה נשבר Maya Buskila - Kshe Ata Nishbar, נבדק ב-2018-08-10 סתיו צברי (2010-09-06), יש בליבי כינור מאיה בוסקילה, נבדק ב-2018-08-10 טל פרי, ‏השמועות על מותו היו מוקדמות, באתר ‏מאקו‏, 4 בדצמבר 2008 מילים לשירים – סיפור מכור - מאיה בוסקילה, באתר שירונט הלב (מאיה בוסקילה) – פזמונט, באתר pizmonet.co.il זמרת השנה – פזמונט, באתר pizmonet.co.il חגי אוזן ויפעת יעקובסון, שווה זהב, באתר ynet, 12 במאי 2004 טל פרי, ‏השמועות על מותו היו מוקדמות, באתר ‏מאקו‏, 4 בדצמבר 2008 יש בליבי כינור – פזמונט, באתר pizmonet.co.il מילים לשיר יש בליבי כינור - מאיה בוסקילה, באתר שירונט 15.2.2004 – פזמונט, באתר pizmonet.co.il מילים לשיר סיפור מכור - מאיה בוסקילה, באתר שירונט סיפור מכור – פזמונט, באתר pizmonet.co.il Natali Pecht (2011-04-14), מאיה בוסקילה ואייל גולן סיפור מכור, נבדק ב-2018-08-10 הלב (מאיה בוסקילה) – פזמונט, באתר pizmonet.co.il מילים לשיר הלב - מאיה בוסקילה, באתר שירונט 25.7.2004 – פזמונט, באתר pizmonet.co.il מילים לשיר זה רק בינינו - מאיה בוסקילה ואבי מסיקה, באתר שירונט 21.10.2004 – פזמונט, באתר pizmonet.co.il 9.12.2004 – פזמונט, באתר pizmonet.co.il מילים לשיר כשאתה נשבר - מאיה בוסקילה, באתר שירונט 27.1.2005 – פזמונט, באתר pizmonet.co.il